Document ID: 31993D0493

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1993 για την τροποποίηση της απόφασης 83/471/ΕΟΚ περί της επιτροπής κοινοτικού ελέγχου για την εφαρμογή της κλίμακας κατατάξεως σφαγίων χονδρών βοοειδών
(93/493/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1208/81 του Συμβουλίου της 28ης Απριλίου 1981 περί καθιερώσεως κοινοτικής κλίμακας κατατάξεως σφαγίων χονδρών βοοειδών (1), όπως τροποποιήθηκε τελευταία από τον κανονισμό (ΕΟΚ) αριθ. 1026/91 (2), και ιδίως το άρθρο 5 τέταρτο εδάφιο,
Εκτιμώντας:
ότι, για να μπορέσει η Επιτροπή να εκτιμήσει τα αποτελέσματα των πραγματοποιουμένων αποστολών, πρέπει να προβλεφθεί ότι τα κράτη μέλη την ενημερώνουν για τη συνέχεια που επιφυλάσσουν στις συστάσεις που διατυπώνονται από την επιτροπή κοινοτικού ελέγχου και συνεπώς, πρέπει να προσαρμοστεί η απόφαση 83/471/ΕΟΚ της Επιτροπής της 7ης Σεπτεμβρίου 1993 περί της επιτροπής κοινοτικού ελέγχου για την εφαρμογή της κλίμακας κατατάξεως σφαγίων χονδρών βοοειδών (3), όπως τροποποιήθηκε τελευταία από την απόφαση 92/429/ΕΟΚ (4)-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης του Βοείου Κρέατος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 4 της οδηγίας 83/471/ΕΟΚ συμπληρώνεται ως εξής:
"3. Όταν, από την έκθεση αποστολής που αναφέρεται στην παράγραφο 2, διαπιστώνονται παραλείψεις στους διάφορους τομείς δραστηριότητας τους οποίους αφορούν οι επαληθεύσεις, ή διατυπώνονται συστάσεις για να βελτιωθεί η λειτουργία τους, τα κράτη μέλη ενημερώνουν την Επιτροπή το αργότερο εντός τριών μηνών μετά την ημερομηνία αποστολής της εκθέσεως αυτής, για όλες τις προβλεπόμενες αλλαγές ή εκείνες που έχουν ήδη επέλθει."
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 27 Ιουλίου 1993.

Labels: 7
17
6